armvectores/hy_wikipedia_2023 huggingface dataset:
Վասիլ Վասիլյան

Վասիլ Ալեքսանի Վասիլյան (1917, Ուզունթալա, Հայաստան - անհայտ), հայ մանկավարժ։ ՀԽՍՀ վաստակավոր ուսուցիչ։ Հայրենական մեծ պատերազմի մասնակից։


== Կենսագրություն ==
Վասիլ Վասիլյանը ծնվել է 1917 թվականին, Իջևանի շրջանի Այգեհովիտ գյուղում։ Շրջկենտրոնի միջնակարգ դպրոցն ավարտելուց հետո աշխատել է հայրենի գյուղի դպրոցում, դասավանդել մաթեմատիկա, քիմիա։
1939 թվականին զորակոչվել է կարմիր բանակ և շուրջ յոթ տարի օրինակելիորեն ծառայել նրա շարքերում։ Ծառայել է Չապաևյան 25-րդ դիվիզիայում, մասնակցել սպիտակ ֆինների դեմ մղված պատերազմին։ Հայրենական մեծ պատերազմի առաջին օրերից եղել է գործող բանակում, 541-րդ հրետանային գնդում։ Լենինգրադի ռազմաճակատում սկզբում եղել է մարտկոցի ավագ, այնուհետև կարճատև դասընթացներն ավարտելուց հետո լեյտենանտի կոչումով նշանակվել է կրակային դասակի հրամանատար։ Մարտական դժվարին առաջադրանքները կատարելու համար պարգևատրվել է Հայրենական պատերազմի երկրորդ աստիճանի շքանշանով։ Լենինգրադյան 900-օրյա պաշարումից դուրս գալուց հետո նրանց զորամասը տեղափոխվել է 4-րդ Ուկրաինական ռազմաճակատ։ Ավագ լեյտենանտ Վասիլյանը եղել է 138-րդ հրաձգային դիվիզիայի 296-րդ գնդի առաջին մարտկոցի հրամանատարը։ Չեխոսլովակիայի Ժիլին քաղաքի ազատագրման մարտերում խիզախություն ցուցաբերելու համար պարգևատրվել է Հայրենական պատերազմի առաջին աստիճանի շքանշանով։ 1945 թվականին Կոշիցե քաղաքի մատույցներում Վասիլյանի մարտկոցն աջակցել է 344-րդ հրաձգային գնդի առաջին գումարտակին։ Քաղաքն ազատագրելու համար գունդը ստացել է Կոշիցյան անվանումը։ Մարտական առաջադրանքները հաջողությամբ կատարելու համար արժանացել է Ալեքսանդր Նևսկու շքանշանի։ Հաղթանակի օրը կապիտան Վասիլյանը դիմավորել է Պրագայում։
Պատերազմի ավարտից հետո Վասիլյանը երկար տարիներ ղեկավարել է Այգեհովիտ գյուղի միջնակարգ դպրոցի մանկավարժական կոլեկտիվի աշխատանքները։ Կառավարության կողմից արժանացել է ՀԽՍՀ վաստակավոր ուսուցչի պատվավոր կոչման։


== Պարգևներ ==
ՀԽՍՀ վաստակավոր ուսուցիչ
Հայրենական պատերազմի առաջին աստիճանի շքանշան
Հայրենական պատերազմի երկրորդ աստիճանի շքանշան
Ալեքսանդր Նևսկու շքանշան


== Ծանոթագրություններ ==
Զելենոդոլսկի շրջան

Զելենոդոլսկի շրջան (ռուս.՝ Зеленодольский район, թաթ.՝ Зеленодол районы), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1938 թվականին։ Վարչական կենտրոնը՝ Զելենոդոլսկ։


== Աշխարհագրություն ==
Շրջանի տարածքի մակերեսը կազմում է 1396 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 60925 մարդ։ Բնակչության խտությունը կազմում էր 43,64 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Շեբալինո (գյուղ, Շեբալինսկի շրջան)

Շեբալինո (ռուս.՝ Шебалино), գյուղ Ռուսաստանի Ալթայի հանրապետության Շեբալինսկի շրջանի կազմում։
Բնակչությունը 2010 թվականին գրանցված տվյալներով կազմում էր 4924 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խժթար

Խժթար, գյուղ Արևմտյան Հայաստանում, Էրզրումի վիլայեթի Սպերի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ներգաղթ

Ներգաղթ, իմիգրացում (լատ.՝ immigrare — բնակություն հաստատել), մշտական կամ ժամանակավոր բնակության համար այլ երկրների քաղաքացիների մուտքը տվյալ երկիր։ Ներգաղթի պատճառները տարբեր են՝ տնտեսական (աշխատուժի ներմուծում), ռազմական (օտար հողերի զավթում), քաղաքական (փախուստ քաղաքական, ռասայական, կրոնական ևն հետապնդումներից)։ Ներգաղթ արտագաղթի հետ մեկտեղ նպաստել է բազմաթիվ երկրների բնակչության ձևավորմանը։ Ներգաղթի ժողովրդագրական ցուցանիշները որոշվում են ներգաղթողների քանակով և սեռատարիքային կառուցվածքով (գերակշռում են երիտասարդ և միջին տարիքի անձինք, այդ թվում՝ տղամարդիկ)։
Բուլղարիայի գրողների միություն

Բուլղարիայի գրողների միություն (ԲԳՄ, բուլղար․՝ Съюз на българските писатели), ստեղծագործական միավորում, որը հիմնվել է 1913 թվականին Իվան Վազովի գլխավորությամբ։
Տարբեր տարիների թողարկել է տասնյակ գրական պարբերականներ, այդ թվում՝ „Пламък“, „Септември“, „Литературен фронт“, „Български писател“, „Словото днес“, „Съвременник“, „Славейче“, „Факел“, „Картинна галерия“, տեղեկագրեր և այլն։ «Բուլղարիայի գրողների միության» հրատարակչությունը համարվում է ամենամեծը երկրում, որը թողարկում և վերաթողարկում է դասական ստեղծագործություններ, ինչպես նաև նոր ի հայտ եկող գրական անուններ։


== Նախագահներ ==
Գրոների միության առաջին նախագահն է եղել Իվան Անդրեյչինը, նրան հաջորդել են

Կիրիլ Խրիստով (1914)
Բոժան Անգելով (1915-1919)
Դիմիտր Ստոյանով, գրական անունը՝ Էլին Պելին (1920-1921), (1940-1941)
Միխայիլ Առնաուդով (1922-1927), (1931-1934)
Տոդոր Վլայկով (1928-1930)
Նիկոլա Ատանասով (1935-1936)
Եկատերինա Կարավելովա (1935-1937)
Դոբրի Զարաֆով, գրական անունը Դոբրի Նեմիրով (1937-1940)
Դիմիտր Ստոյանով, գրական անունը՝ Էլին Պելին (1940-1941)
Ստիլիյան Չիլինգիրով (1941-1944)
Տրիֆոն Կունև (1944-1945)
Կոնստանտին Կոնստանտինով (1945-1946)
Լյուդմիլ Ստոյանով (1946-1949)
Խրիստո Ռադևսկի (1949-1958)
Գեորգի Կարասլավով (1958-1962)
Պյոտր Կալչև, գրական անունը՝ Կամեն Կալչև (1962–1964)
Դիմիտր Դիմով (1964–1966)
Գեորգի Ջագարով (1966–1972)
Պանտելեյ Պանտև, գրական անունը՝ Պանտելեյ Զարև (1972–1979)
Լյուբոմիր Լևչև (1979–1988)
Պավել Մատև (1989–1990)
Կոլո Գեորգիև (1990-1993)
Նիկոլայ Հայտով (1993–1999)
Նիկոլա Ռադև (1999–2003)
Նիկոլայ Պետև (2003–2013)
Բոյան Անգելով (2014 - )


== Արտաքին հղումներ ==
Բուլղարիայի գրողների միության պաշտոնական կայքը
Պենույա

Պենույա (էստ․՝ Penuja), գյուղ Էստոնիայի Վիլյանդիմաա նահանգի Աբյա շրջանում։
2011 թվականի տվյալներով գյուղում բնակվում էր 58 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վիլյամ Բոլկոմ

Վիլյամ Էլդեն Բոլկոմ (անգլ.՝ William Bolcom, մայիսի 26, 1938(1938-05-26)[…], Սիեթլ, Վաշինգտոն, ԱՄՆ), ամերիկացի կոմպոզիտոր և դաշնակահար։ Պուլիցերյան մրցանակի դափնեկիր, Ազգային արվեստի մեդալակիր։ Արժանացել է Գրեմմիի երկու մրցանակի և դետրոյթյան երաժշտական մրցանակի։


== Կենսագրություն ==
Բոլկոմը ծնվել է ԱՄՆ-ի Սիեթլ քաղաքում։ 11 տարեկանից կոմպոզիցիա է սովորել Վաշինգտոն նահանգի համալսարանում՝ կոմպոզիտոր-մոդեռնիստ Ջորջ Ֆրեդերիկ Մակեի գլխավորությամբ։ Սովորել է նաև դաշնամուր։ Ավելի ուշ սովորել է Սան Ֆրանցիսկոյի Միլս քոլեջում՝ Դարիուս Միյոյի գլխավորությամբ։ Սովորել է Սթենֆորդի համալսարանում և Փարիզի կոնսերվատորիայում՝ Շառլ Մեսսիանի դասարանում։ Իր ստեղծագործությունների վաղ շրջանում նշանավորվում է Բուլեզի և Կառլհայնց Շտոքհաուզենի ազդեցությունը։ Այդ ժամանակաշրջանում գրել է հիմնականում սերիական տեխնիկայով։ Հետագայում կոմպոզիտորը աշխատել է ակադեմիական երաժշտության տարբեր ուղղություններով՝ փորձելով դրանք զուգակցել էստրադային ժանրերի հետ։ Որպես դաշնակահար նա սերտ աշխատակցել է իր կնոջ՝ մեցցո-սոպրանո երգչուհի Ջոան Մորիսի հետ։


== Տես նաև ==
Կառլհայնց Շտոքհաուզեն


== Ծանոթագրություններ ==


== Արտաքին հղումներ ==
The Lied and Art Song Texts Page created and mantained from Emily Ezust Texts and titles of vocal settings in alphabetic order.
William Bolcom and Joan Morris’s website
William Bolcom website
Information about Michelle and David Murray, performers of Bolcom’s Cabaret Songs
Rags to Riches: Alumnus of the Year
Շտուն

Շտուն (ուկրաիներեն՝ Штунь), գյուղ Ուկրաինայի Վոլինի մարզի Լյուբոմլի շրջանում։
2001 թվականի տվյալներով Շտուն գյուղում բնակվում էր 731 մարդ։ Բնակավայրը զբաղեցնում է 2,62 կմ² տարածք։ Բնակչության խտությունը կազմում էր 279,01 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թոմ Ռայլի

Թոմ Ռայլի (անգլ.՝ Tom Riley, ապրիլի 5, 1981(1981-04-05), Մեյդսթոուն, Անգլիա, Միացյալ Թագավորություն), անգլիացի դերասան։ Դարձել է հայտնի «Դա Վինչիի դևերը» հեռուտասերիալի գլխավոր՝ Լեոնարդո դա Վինչիի դերով։


== Կենսագրություն ==
Ռայլին չորս տարեկանից սկսեց հետաքրքրվել թատրոնով, երբ նա ապրում էր իր մայրենի Մեյդսթոն քաղաքում և անց կացրեց իր դպրոցական տարիները գրելով սցենարներ և ղեկավարելով պիեսներ։ Նա Բիրմինգեմսական համալսարանում սովորել է անգլերեն գրականությունը և դրամատուրգիան, որն ավարտել է 2002 թվականին գերազանց գնահատականներով։ Նա ստեղծեց ոչ մեծ թատրոնային կազմակերպություն, մինչև թատրոնային դպրոց ավարտելը։ Ռայլին սկսեց երեքամյա պրոֆեսիոնալ վարպետության դասընթացը Լոնդոնյան երաժշտական և դրամատիկական արվեստի ակադեմիայում նույն թվականին, ավարտելով ուսուցումը 2005 թվականին։


== Անձնական կյանք ==
2015 թվականին նա սկսեց հանդիպել Լիզի Կապլանի հետ, ում հետ նա նշանվեց 2016 թվականի մայիսին։


== Ֆիլմեր ==


== Թատրոն ==
2008: «The Vertical Hour»  Դևիդ Հեյրա Ռոյալ-Քորթ-ում, Լոնդոն
2010: «Hurts Given and Received» Գովարդ Բարքեր Riverside Studios-ում, Լոնդոն
2011: «Արկադիա» Թոմ Սթոպարդ Ethel Barrymore Theatre-ում, Նյու-Յորք
2011: «My City» Սթիվեն Պոլյակով Almeida Theatre-ում, Լոնդոն


== Ծանոթագրություններ ==


== Արտաքին հղումներ ==
Թոմ Ռայլի Internet Movie Database կայքում
Կաղապար:Twitter.com
Պրահայի ամրոց

Պրահայի ամրոց (չեխ․՝ Pražský hrad), ամրոց-համալիր Չեխիայի Հանրապետության մայրաքաղաք Պրահայում։
Ամրոցը համարվում զարգացած միջնադարի՝ 9-րդ դարի կառույց, մասնավորապես որոշ աղբյուրներում նշված է, որ ամրոցը պաշտոնապես բացվել է 870 թվականին։
Այն ներկայումս համարվում է Չեխիայի նախագահի նստավայրը։ Ամրոցը որպես նստավայր ծառայել է նաև Բոհեմիայի թագավորների, Սրբազան Հռոմեական կայսրության կայսրերի և Չեխոսլովակիայի նախագահների համար։ Պրահայի ամրոցի սենյակներում պահվում են Բոհեմիայի թագավորների թագերը։
Ամրոցի առանձնահատկություններից մեկը այն է, որ այս կառույցը գինեսի ռեկորդակիր է։ Համարվում է աշխարհի ամենամեծ հին կառույցը՝ 70,000 մ² տարածքով և 570 մետր երկարությամբ։


== Ծանոթագրություններ ==


== Գրականություն ==
Fischer, Klaus. Nazi Germany: A New History. New York: Continuum, 1995.
Reitlinger, Gerald. The SS: Alibi of a Nation, 1922-1945. New York: Da Capo Press, 1989.
Virtual visit with map and written commentary (in czech)
Հինդս շրջան (Միսսիսիպի)

Հինդս շրջան (անգլ.՝ Hinds County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 2.251 կմ² է, բնակչությունը՝ 245.285 մարդ (2010 թվականի տվյալներով)։ Շրջկենտրոնն է Ջեքսոն բնակավայրը։ Կազմավորվել է 1821 թվականին։ Անվանակոչվել է 1812 թ. Նոր Օռլեանի ճակատամարտի հերոս գեներալ Թոմաս Հինդսի պատվին։ 


== Ծանոթագրություններ ==
Աղավնի (այլ կիրառումներ)

Աղավնի կարող է վերաբերել՝

Աղավնի -թռչուն։
Աղավնի - 1911-ին ծնված հայ բանաստեղծուհի, արձակագիր, թարգմանչուհի։
Աղավնի - համաստեղություն։
Աղավնի - հայկական իգական անուն
Ալկաուդետեի ամրոց

Ալկաուդետեի ամրոց (իսպ.՝ Castillo de Alcaudete), ամրոց Իսպանիայի Խաեն պրովինցիայի Ալկաուդետե մունիցիպալիտետում։ Ամրոցը գտնվում է բլրի գագաթին, որի ստորոտին տարածվում է Ալկաուդետե քաղաքը, Խաեն քաղաքից 48 կմ հեռավորության վրա։ Ալկաուդետե կարելի է հասնել Úbeda-Malaga A-316 ավտոճանապարհով և Badajoz-Granada N-432 ճանապարհով։


== Պատմություն ==
Ամրոցը կառուցել են արաբները։ Քրիստոնյաների տիրապետության տակ է անցել 1085 թվականին Ալֆոնսո VI-ի կառավարման օրոք։ Այնուհետև շուրջ երեք հարյուրամյակ ամրոցը ձեռքից ձեռք է անցել, մինչև 1340 թվականին կրկին անցել է քրիստոնյաների ձեռքը։ Ամրոցն ունի բազմանկյան տեսք՝ հարմարեցված սարահարթային տեղայնքին։ Կառույցը շրջապատված է վեց աշտարակներով, այդ թվում նաև հարգանքի աշտարակը (Torre de Homenaje), որը հյուսիսային կողմում ունի դուռ, որը հսկում են երկու լրացուցիչ աշտարակներ։ Ամրոցը վերականգնվել է և գտնվում է լավ վիճակում։ 1949 թվականին ամրոցն ընդգրկվել է Իսպանիայի մշակութային ժառանգությունների ցանկում (իսպ.՝ Bien de Interés Cultural):


== Պատկերասրահ ==

		
		


== Ծանոթագրություններ ==


== Արտաքին հղումներ ==
Ալկաուդետեի ամրոցի մասին castillosnet.org կայքում Archived 2016-08-21 at the Wayback Machine.
Սոսրաթ

Սոսրաթ, գյուղ Արևմտյան Հայաստանում, Վանի վիլայեթի Թիմարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Երեք մանրակերտով նարդոսավարդագույն ձու

«Երեք մանրակերտով նարդոսավարդագույն ձու» (ռուս.՝ Розово-лиловое яйцо с тремя миниатюрами), ոսկերչական ձու, որը դարձավ Ֆաբերժեի 52 զատկական ձվերից մեկը՝ պատրաստված Կարլ Ֆաբերժեի ընկերությունում Ռուսաստանի կայսերական ընտանիքի համար։ Այն ստեղծվել է 1897 թվականին Նիկոլայ II կայսեր պատվերով։ Ոսկերչական ձուն Նիկոլայը Զատկի տոնին նվիրել է մորը՝ կայսրուհի Մարիա Ֆեոդորովնային։ Ձուն ցայսօր համարվում է կորսված։ Սակայն Վիկտոր Վեկսելբերգի հավաքածուի կազմում պահպանվել է ձվի անակնկալը՝ սրտի տեսքով շրջանակ՝ երեք մանրակերտով։


== Դիզայն ==
Ձվի իրական դիզայնի մասին որևէ փաստ չի պահպանվել։ Ֆաբերժեի հաշիվներում միայն պահպանվել է այն, որ այս ոսկերչական ձուն իրենից ներկայացնում է «երեք մանրակերտով նարդոսավարդագույն ձու»։


== Անակնկալ ==
Շրջանակ-անակնկալը պատրաստված է այդ տարիներին մեծ ճանաչում ունեցող նեոդասական ոճով։ Այն ունի սրտի տեսք։ Ադամանդակուռ է։ Պատված է մորեգույն-կարմիր էմալով։ Ադամանդներով նշված է ստեղծման տարեթիվը՝ «1897»: Շրջանակը տեղադրված է վեցանկյուն ոտքի վրա, որը պատրաստված է Լյուդովիկոս XVI ոճով։ Այն պատված է սպիտակ էմալով, որի վրա նկարազարդված է պարուրաձև բարձրացող խաղողի վազ։ Ոտքն էլ իր հերթին տեղադրված է գմբեթարդ սանդղավոր հիմքի վրա՝ պատված մորեգույն-կարմիր էմալով։ Այն զարդարված է ոսկյա դրասանգներով՝ դափնու տերևների տեսքով, ադամանդներով, փորագրված ոսկյա տերևաքանդակներով, ինչպես նաև չորս խոշոր մարգարիտներով։
Երբ սեղմում են ոտքին, սիրտը բացվում է՝ վերածվելով եռատերև երեքնուկի։ Այն պատված է զմրուխտ-կանաչ էմալով՝ արևի տարածվող  ճառագայթների նախշերով։ Յուրաքանչյուր տերևի վրա տեղադրված է մանրանկար՝ ադամանդե երիզվածքով։ Մեկ տերևի վրա կայսր Նիկոլայ II-ն է, մյուսի վրա իր կինը՝ Ալեքսանդրա Ֆեոդորովնան, իսկ երրորդի՝ նորածին դուստրը՝ Օլգա Նիկոլաևնա Ռոմանովան։ Երեքնուկի թերթիկները փակվում են, երբ սեղմում են հիմքի վրա տեղադրված որևէ  մարգարտին։


== Պատմություն ==
1897 թվականի ապրիլի 18-ին ոսկերչական ձուն Նիկոլայ II կայսրը նվիրեց մորը՝ այրիացած կայսրուհի Մարիա Ֆեոդորովնային։ Ըստ Ֆաբերժեի հաշիվների ձուն 3250 ռուբլի էր։ Այս ձվի անակնկալի վրա նշված է ստեղծման տարեթիվը՝ 1897 թվական։
1978 թվականին Քրիստիս աճուրդի տանը ձվի անակնկալը վաճառվել է Forbes-ն, որը տեղակայված էր Նյու Յորքում։ 2004 թվականին Ֆորբսը վաճառվել է Վիկտոր Վեկսելբերգի ֆոնդին։


== Տես նաև ==
Ֆաբերժեի ձվեր


== Ծանոթագրություններ ==
Բաց նամակ միջազգային հանրությանը

Բաց նամակ միջազգային հանրությանը, 1990 թվականի հուլիսի 27-ին «Նյու Յորք Թայմս» ամերիկյան օրաթերթում հրապարակված բաց նամակ-կոչ՝ ուղղված միջազգային հանրությանը։ Նամակը ստորագրվել էր Եվրոպայի, Կանադայի և ԱՄՆ-ի 133 նշանավոր գիտնականների և իրավապաշտպանների կողմից, որոնք իրենց  բողոքի ձայն էին բարձրացրել Բաքվում հայերի սպանությունների ու ջարդերի դեմ։


== Պատմություն ==
Բաց նամակը «Նյու Յորք Թայմսում»  հրապարակվել է 1990 թվականի հուլիսի 27-ին՝ Բաքվում հայերի ջարդերից վեց ամիս անց։ Նամակում բողոք է արտահայտվել Խորհրդային Ադրբեջանում  իշխանությունների կողմից հովանավորված հայերի ջարդերի դեմ և պահանջվում էր դրանց անհապաղ կանխարգելում, ինչպես նաև դապապարտում էին Ադրբեջանի կողմից Հայաստանի շրջափակումը։ Բողորքարկման նախաձեռնողները Ֆրանսիայի Հելսինկյան համաձայնագրերի  հանձնաժողովի և Փիլիսոփայության միջազգային ինստիտուտի (Փարիզ)  գիտնականների համատեղ նախաձեռնությունն էր։ Բաց նամակի տակ տորագրել  133 հայտնի իրավապաշտպաններ, գիտնականներ և հասարակական գործիչներ՝ Եվրոպայից, Կանադայից և ԱՄՆ-ից։
Նամակում մասնավորապես նշվել է՝ 


== Ստորագրողներ ==
Դևիդ Աարոն (Trustee, International League for Human Rights)
Սըր Իսայա Բեռլին (Բոլոր հոգիների քոլեջ (Օքսֆորդ))
Ուիլյամ Չայս (President of Wesleyan University)
Ժակ Դերիդա (Philosophy, École Pratique des Hautes Études, Paris)
Լյուկ Ֆերրի(Philosophy, University of Rennes)
Ալան Ֆինկելկրաուտ (Philosophy, Paris)
Հանս Գեորգ Գադամիր(Philosophy, University of Heidelberg)
Անդրե Գլյուկսման (Philosophy, Paris)
Վարդան Գրեգորյան(Բրաունի համալսարան)
Յուրգեն Հաբերմաուս (Philosophy, University of Frankfurt)
Ագնեշ Հիլլեր (Philosophy, The New School for Social Research)
Բենջամին Հուկս (Գունավոր մարդկանց առաջընթացի ազգային ասոցիացիա)
Լեշեկ Կոլակովսկի(Philosophy, University of Paris IV, Sorbonne)
Էմանուել Լեվինաս(Philosophy, University of Paris IV, Sorbonne)
Ադրիան Լիտտելտոն (History, Johns Hopkins Center for International Studies)
Ժակ Պոլեյն (Philosophy, University of Paris VIII)
Հիլարի Ուայտհոլլ Պատնեմ
Պոլ Պիկյոր (Philosophy, University of Paris/Nanterre)
Ռիչարդ Ռորտի (Philosophy, University of North Carolina)
Ջերեմ Շեստակ(Chairman, International League for Human Rights)
Շարլես Թեյլոր(Philosophy & Political Science, McGill University, Montreal)
Ռայներ Վայխել (Philosophy, University of Heidelberg)
Ռեջինալդ Զելնիկ (Professor of History, University of California at Berkeley)
և ևս 110 մտավորական


== Տես նաև ==
Արցախյան հակամարտություն
Արցախյան ազատամարտ
Բաքվի ջարդեր (1990)
Սումգայիթի ջարդեր


== Ծանոթագրություններ ==


== Արտաքին հղումներ ==
КАРАБАХСКИЙ КОНФЛИКТ: ИСТОКИ И ПРАВОВАЯ БАЗА (ЧАСТЬ 3)
«Мятежный Карабах» — Отрывки из книги Виктора Кривопускова о событиях в Сумгаите — 1988 г
Ռեգենսբուրգ (շրջան)

Անվան այլ կիրառումների համար տե՛ս՝ Ռեգենսբուրգ (այլ կիրառումներ)Ռեգենսբուրգ  (գերմ.՝ Landkreis Regensburg), շրջան Գերմանիայում։ Շրջանի կենտրոնն է Ռեգենսբուրգ քաղաքը։ Զբաղեցնում է 1.395,92 կմ2։ Բնակչությունը 182 400 մարդ է։ Բնակչության խտությունը 129 մարդ/կմ2։
Շրջանի պաշտոնական կոդը 09 3 75 է։ Շրջանում 41 համայնք կա։


== Ծանոթագրություններ ==
Մայա (Էն)

Անվան այլ կիրառումների համար տե՛ս՝ Մայա (այլ կիրառումներ)Մոնրակոլ (ֆր.՝ Maillat ), կոմունա Ֆրանսիայում, մտնում է Ռոն Ալպեր մարզի կազմի մեջ։ Վարչություն՝ Էն։ Մտնում է Պերոննա կանտոնի կազմի մեջ։ Կոմունայի շրջանը Նանտուան է։
Կոմունայի կոդը INSEE՝ 01228։


== Աշխարհագրություն ==
Կոմունան Փարիզ քաղաքից գտնվում է 390 կմ հարավ-արևելք, դեպի հյուսիս-արևելք՝ Լիոն քաղաքից 70 կմ հեռավորության վրա, իսկ Բուրկ ան Բրեսից 26 կմով։


== Կլիմա ==
Կլիման կիսախոնավ է, ձմռանը ցուրտ է իսկ ամռանը տաք։ Կոմունայում անձրևներ հաճախ են լինում, հիմնականում ամռան ամիսներին։


== Բնակչություն ==
Կոմունայի բնակչությունը 2010 թվականին կազմել է 668 մարդ։


== Տնտեսություն ==
2010 թվականին աշխատունակ տարիքի (15-64 տարեկան) ունեցող 442 մարդկանցից 492-ը տնտեսապես ակտիվ են եղել, 103 -ը՝ պասիվ (ակտիվության ցուցանիշը` 80,1% է, 1999 թվականին՝ 76,2%)։ 339 ակտիվ բնակիչներից աշխատել են 317-ը (181 տղամարդ, 136 կին), գործազուրկ է եղել 22 մարդ (9 տղամարդ և 13 կին)։ 103 պասիվներից 38 հոգի եղել են աշակերտ կամ ուսանող, 38-ը՝ թոշակառու, 28 պասիվ են եղել այլ պատճառներով։


== Տեսարժան վայրեր ==
Սուրբ Դազիդերիայի եկեղեցի (XI դար)։ 1927 թվականի պատմական հուշարձաններ
Մայայի ամրոց (XIII դար)։


== Պատկերասրահ ==
Մայա կոմունայի տեսարժան վայրերը
		
		
		


== Ծանոթագրություններ ==


== Արտաքին հղումներ ==
«Монраколь» (ֆրանսերեն)։ Ֆրանսիայի վիճակագրության և տնտեսագիտության ազգային ինստիտուտ։ Վերցված է 2014-05-13 
«Монраколь» (ֆրանսերեն)։ cassini.ehess.fr։ Վերցված է 2014-05-13
Հանքակուտակ

Հանքակուտակ, օգտակար հանածոյի կուտակում երկրակեղևում, որը պարզորոշ սահմանազատված է շրջափակող ապարներից։ Ըստ ձևի հանքակուտակները կարող են լինել շերտային, ոսպնյակաձև, շտոկաձև և այլն։ Այն հանքակուտակները, որոնց մեջ եղած օգտակար հանածոյի քանակը և որակը ապահովում են նրա մշակման տնտեսական շահավետությունը, կոչվում են արդյունաբերական։
Ժանդարմը և այլմոլորակայինները

«Ժանդարմը և այլմոլորակայինները» (ֆր.՝ Le gendarme et les extra-terrestres), ռեժիսոր Ժան Ժիրոյի ֆիլմերից, որի գլխավոր դերերը մարմնավորում են Լուի դը Ֆյունեսը, Միշել Գալաբրյուն, Մորիս Ռիշը, Ժան-Պեր Ռամբալը, Գի Գրոսոն, Միշել Մոդոն, Ֆրանս Ռումիլին, Ժան-Ռոժե Կոսիմոնը, Մարիո Դավիդը, Ժակ Ֆրանսուան։


== Սյուժե ==
Բոլոր երկրային թշնամիներն արդեն հաղթված են ժանդարմների և սերժանտ Կրյուշոյի ջանքերով։ Մնում է ուժերը փորձել այլմոլորակայինների հետ։ Եվ նրանք իսկապես վայրէջք են կատարում Սան-Տրոպեի մոտակայքում։ Նենգամիտ արարածները հանդես չեն գալիս իրենց սովորական տեսքով։ Նրանք ժանդարմների տեսք են ընդունում և մարդկանցից տարբերվում են միայն նրանով, որ խմում են յուղ և ժանգոտում են ջրից։ Դա շատ կատակերգական իրավիճակներ է ստեղծում, և դեռ անհայտ է, թե ինչ կլինի Երկրի հետ, եթե չլիներ սերժանտ Կրյուշոյի քաջագործությունները։


== Դերերում ==


== Ծանոթագրություններ ==


== Արտաքին հղումներ ==
Ժանդարմը և այլմոլորակայինները(անգլ.) ֆիլմը Internet Movie Database կայքում
«Ժանդարմը և այլմոլորակայինները»(ռուս.) ֆիլմը ԿինոՊոիսկ կայքում։
Նովոկիզգանովո

Նովոկիզգանովո (ռուս.՝ Новокизганово, բաշկիրերեն՝ Яңы Киҙгән), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 482 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (4359)

Ժողովածու (4359), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4359 թվի տակ։ Ձեռագիրը գրվել է 17-րդ դար թվականին։ Գրված է թղթի վրա, որը ունի 20X15 չափս։ Ձեռագիրը կազմված է 264 թերթից։ Գրված է երկսյուն, բոլորգիր, նոտրգրով։ Ունի լուսազարդ, կիսախորհան մանրանկարներ։ Կազմը` կաշեպատ տաղտակ դրոշմազարդ, աստառը՝ զարդահյուս պաստառ։


== Բովանդակություն ==
Նանտյի Ասորվոյ Մեկնութին Յովհաննու։
Գէորգայ վարդապետի Քարոզ։
Վարգ. Արևելցոյ Մեկնութին Դանիելի։
Ներս. Շնորհալոյ Մեկնութին էր ընդ եղբարս-ի։
Մեկնութինք Հայր մեր-ի (Եղիշե վարդապետ, Ներսես Լամբրոնացի, անանուն)։


== Ծանոթագրություններ ==
Լայբնից (թխվածքաբլիթ)

Լայբնից (գերմ.՝ Leibniz), թխվածքաբլիթի ապրանքանիշ, կոչվել է Գոթֆրիդ Վիլհելմ Լայբնիցի պատվին։ Արտադրում է է Բահլզեն (գերմ.՝ Bahlsen գերմանական ընկերությունը 1891 թվականից։


== Անվանում ==
Փիլիսոփա և մաթեմատիկոս Գոթֆրիդ Վիլհելմ Լայբնիցի անունով թխվածքաբլիթն անվանել են այն պատճառով, որ նա իր կյանքի մեծ մասը անցկացրել է Հանովեր քաղաքում, որտեղ էլ հենց ստեղծվել է Բահլզեն (գերմ.՝ Bahlsen ընկերությունը։


== Տարատեսակներ ==
Ժամանակակից ապրանքանիշը պարունակում է 15 տարատեսակներ, որոնցից է դասական Leibniz Butterkeks, Leibniz Kakaokeks, որը պատրաստվում է կակաոյով և Leibniz Zoo, որը պատրաստված է կենդանիների տեսքով։


== Ոճավորում ==
Leibniz Butterkeks թխվածքի ոճավորումը չի փոխվել հայտնվելու պահից։ Թխվածքն ունի ուղղանկյունի տեսք և նրա վրա դրոշմված է «LEIBNIZ BUTTERKEKS»։ Սակայն այդ ոճավորումը համարվում է Petit Beurre թխվածքի կրկնօրինակը, որը ստեղծվել է 1886 թվականին Lefèvre-Utile ընկերության կողմից։


== Ծանոթագրություններ ==


== Արտաքին հղումներ ==
Պաշտոնական կայք
Bahlsen ընկերության կայք
Վեսյոլի (Մյասնիկովի շրջան)

Անվան այլ կիրառումների համար տե՛ս՝ Վեսյոլի (այլ կիրառումներ)Վեսյոլի (ռուս.՝ Весёлый), գյուղ Ռուսաստանի Դաշնության Ռոստովի մարզի Մյասնիկովի շրջանում։ Մտնում է Նեդվիգովսկի գյուղական համայնքի կազմի մեջ։
Կոմբայն

Անվան այլ կիրառումների համար տե՛ս՝ Կոմբայն (այլ կիրառումներ)

Կոմբային (անգլ.՝ Combine), մեքենայական ագրեգատ, բանող մեքենաների ամբողջություն, որոնք միաժամանակ կատարում են տարբեր բնույթի գործողություններ։
Որպես օրենք կոմբայնի կատարած գործողության փուլն ավարտվում է պատրաստի արտադրանքի թողարկումով։ Այն առավելագույն չափով կրճատում է միջանկյալ ու օժանդակ պրոցեսները և ունի բարձր արտադրողականություն։ Օգտագործվում է արտադրության տարբեր բնագավառներում, լեռնային գործում և հատկապես՝ գյուղատնտեսության մեջ (հացահատիկահավաք, կարտոֆիլահան, ճակնդեղահավաք, եգիպտացորենահավաք կոմբայներ և այլն)։ Գործածության մեջ են մտել նաև սննդամթերք նախապատրաստող խոհանոցային կոմբայները։
Մ.թ.ա. 140


== Դեպքեր ==


== Ծնունդներ ==
Տիգրան Մեծ, Մեծ Հայքի արքա մ.թ.ա. 95-ից մինչև մահը, Ասորիքի և Փյունիկիայի արքա (մ.թ.ա. 83 - մ.թ.ա. 69), մ.թ.ա. 85-ից կրել է արքայից արքա տիտղոսը


== Մահեր ==
Ալեքսանդր Բեկզադյան

Ալեքսանդր Հարությունի (Արտեմի) Բեկզադյան (սեպտեմբերի 15 (27), 1879, Շուշի, Ռուսական կայսրություն - օգոստոսի 1, 1938(1938-08-01) կամ օգոստոսի 10, 1939(1939-08-10), Կոմմունարկայի կրակահրապարակ), հեղափոխական գործիչ, իրավաբանական գիտությունների դոկտոր (1913)։ 1920 թվականի նոյեմբերից նշանակվել է ՀԽՍՀ արտաքին գործերի ժողկոմ, 1926-1930 թվականներին եղել է Անդրֆեդերացիայի Ժողկոմխորհի նախագահի տեղակալ և առևտրի ժողկոմ։ 1930-1934 թվականներին՝ ԽՍՀՄ դեսպանն էր Նորվեգիայում, իսկ 1934-1937 թվականներին՝ Հունգարիայում։ ՌՍԴԲԿ անդամ (1903 թվականից)։


== Կենսագրություն ==
Ալեքսանդր Բեկզադյանը ծնվել է 1879 թվականի սեպտեմբերի 15-ին Լեռնային Ղարաբաղի Շուշի քաղաքում։ Ավարտել է Շուշիի ռեալական ուսումնարանը։ 1900-1902 թվականներին սովորել է Կիևի պոլիտեխնիկական ինստիտուտում։ 1911 թվականին ավարտել է Ցյուրիխի համալսարանի հասարակաքաղաքական ֆակուլտետը։ Գործուն մասնակցություն է ունեցել ՌՍԴԲԿ արտասահմանյան կազմակերպությունների աշխատանքներին, սերտ կապ պահպանել 2-րդ ինտերնացիոնալի գործիչների, Եվրոպայի կուսակցությունների հետ։ 1914 թվականին աշխատել է Բաքվում, ապա՝ Հյուսիսային Կովկասում։ 1920 թվականին եղել է Հայաստանը խորհրդային հռչակող հեղկոմի անդամ, առաջին կառավարության արտգործժողկոմ։ 1920 թվականի դեկտեմբերին և 1921 թվականի հունվարին Թուրքիայի կառավարությանը նոտաներ է հղել՝ պահանջելով դադարեցնել գրավված հայկական տարածքներում հայ բնակչության նկատմամբ գազանությունները, առաջարկել բանակցություններ սկսել Կարսի մարզը և Ալեքսանդրապոլը Խորհրդային Հայաստանին վերադարձնելու համար։ Սակայն թուրքական կողմը պահանջել է արգելել Բեկզադյանի գլխավորությամբ հայկական պատվիրակության մասնակցությունը 1921 թվականի փետրվար-մարտին Մոսկվայի բանակցություններին՝ պատճառաբանելով Հայաստանում սկսված հակախորհրդային զինված ապստամբությունը։ Հետագա տարիներին կատարել է դիվանագիտական աշխատանք։
Ստալինիզմի զոհ է։ Անհիմն բռնադատվել է, գնդակահարվել, հետմահու արդարացվել։ Մահացել է 1939 թվականի օգոստոսի 10-ին։


== Ծանոթագրություններ ==


== Գրականություն ==
Կարապետյան Հ․ Ն․, Մեծ պայքարի մարդիկ, Ե․, 1967։
Ցողամարգ (գետ)

Անվան այլ կիրառումների համար տե՛ս՝ Ցողամարգ (այլ կիրառումներ)Ցողամարգ, Ճզըխլար, Ճզխլար, գետ Հայաստանի Շիրակի մարզում։ Սկիզբ է առնում Ցողասարի լեռներից և Ամասիա գյուղի արևելյան կողմում ձախից միախառնվում Ախուրյան գետին։ Երկարությունը՝ 12 կմ։


== Ծանոթագրություններ ==
Զեյնեփ Գեդիզլիօղլու

Զեյնեպ Գեդիզլիօղլու (գերմ.՝ Zeynep Gedizlioğlu, դեկտեմբերի 4, 1977(1977-12-04), Իզմիր, Թուրքիա), թուրք կոմպոզիտոր։


== Կենսագրություն ==
Սովորել է հոբոյ, կոմպոզիցիա, սոլֆեջո և երաժշտության տեսություն Ստամբուլի գեղեցիկ արվեստների համալսարանում, Ստամբուլի ակադեմիայում, այնուհետև Սաարբրյուքենում Տեո Բրանդմյուլլերի, Ստրասբուրգում Իվան Ֆեդելի կուրսերում։ 2007 թվականին մեկ կիսամյակ սովորել է Կարլսրուեում՝ Վոլֆգանգ Ռիմի մոտ։ Ուսանել է Դարմշտադտի երաժշտության ամառային դպրոցում՝ Ֆրանսուա Դոնատոյի մոտ։ Ստամբուլում իր առաջնաելույթը ունեցել է Սեմյուել Բեքեթի և Էդվարդ Բոնդի պիեսների հիման վրա գրված երաժշտությամբ։ Գրել է երաժշտություն Արդիտտիի քառյակի և Ensemble Recherche-ի համար։ Մասնակցել է դաշնակահարուհի Սեդա Ռյոդերի «Լսելով Ստամբուլին» նախագծին (Istanbul hören - eine Begegnung mit zeitgenössischer türkischer Musik, 2010):
Ապրում և աշխատում է Փարիզում։
Նրա ստեղծագործությունները կատարում են Գերմանիայի հարավարևմտյան ռադիոյի նվագախումբը, Նավարրայի սիմֆոնիկ նվագախումբը, Լոթարինգիայի ազգային նվագախումբը, Ensemble Recherche, Arditti Quartet և այլ անսամբլներ և նվագախմբեր։


== Ընտրյալ ստեղծագործություններ ==
1995: Kusku for piano
1996: Untitled I for piano
1997: Untitled II for piano
1998: Studies, octet for two flutes, two oboes, two clarinets and two bassoons
1999: Studies, composition for string quartet
2000: Player, Սահիք Թեքանդի ստեղծագործության համար
2001: Vier Stücke für Oboe, Klarinette und Fagott
2002: Rufe for clarinet solo
2002: Atemlos for electronics
2002: Blank blank blank, blank for voice solo
2003: Pentagramme for piano
2003: Die Tat for electronics
2004: Evokation for 11 winds
2005: Dialogo a tre for recorder, violin and cembalo
2006: Ungleiche Gleichungen for clarinet and violoncello
2006: Yol for clarinet, vibraphone, violin, violoncello and piano
2007: Akdenizli for violin, viola and piano
2007: Susma, string quartet N° 2
2008: Die Wand entlang for piano
2009: Wenn Du mich hörst, klopf zweimal for soprano and string quartet
2009: Flur for mixed choir
2009: Mut for four violoncellos
2010: Sokakta (Outdoors) a performance for saxophone quartet
2010: Kesik (Cut) for 12 instruments
2011: Denge for piano
2011: Breath for Mathilde for bariton saxophone and electronics, սաքսոֆոնահար Մաթիլդա Սալվիի համաև


== Ծանոթագրություններ ==


== Արտաքին հղումներ ==
На сайте Фонда Эрнста фон Сименса(չաշխատող հղում)(անգլ.)
На сайте Фонда турецкой культуры(անգլ.)
Կունդա (քաղաք, Էստոնիա)

Կունդա (էստ․՝ Kunda), քաղաք Էստոնիայի Լյաենե-Վիրումաա նահանգի Վիռու-Նիգուլա շրջանում։
2011 թվականի տվյալներով քաղաքում բնակվում էր 20 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Քալաշյանի երկարաբեղիկ

Քալաշյանի երկարաբեղիկ (լատ.՝ Conizonia kalashiani), երկարաբեղիկների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։


== Նկարագրություն ==
Նեղ, դեպի հետ փոքր-ինչ նեղացող մարմնով, 10,5 մմ երկարությամբ ոչ խոշոր չափի բզեզ է։ Մարմինը պատված է մազիկների խիտ ծածկույթով, առաջնամեջքի վրա՝ դարչնագույն և երեք բաց գունավորված զոլերով, վերնաթևերի վրա` անհավասարաչափ կեղտոտ սպիտակ։


== Տարածվածություն ==
Հայաստանի էնդեմիկ միջատ է։ Տարածված է Արայի լեռան հարավային լանջերում՝ Եղվարդ ավանից դեպի հյուսիս-արևելք (Կոտայքի մարզ)։


== Էկոլոգիա ==
Ապրում է ծովի մակարդակից 2200 մ բարձրությունների վրա՝ լեռնատափաստանների հարավային լանջերում։
Կենսաբանական առանձնահատկությունները հայտնի չեն։ Գտնվել են մայիսի վերջին։


== Պահպանություն ==
Ծայրահեղ սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես կրիտիկական վիճակում գտնվող տեսակ։
Թվաքանակը և դրա փոփոխության միտումներն անհայտ են։
Սպառնացող վտանգ է համարվում անասունների չկարգավորված արածեցումը։
Պահպանության միջոցառումներ չեն իրականացվաում։


== Ծանոթագրություններ ==
Էկտոր Բոնիլյա

Էկտոր Էրմինա Բոնիլյա Ռեբենտուն (իսպ.՝ Hector Hermina Bonilla Rebentun, մարտի 14, 1939(1939-03-14), Մեխիկո, Մեքսիկայի Միացյալ Նահանգներ - նոյեմբերի 25, 2022(2022-11-25), Մեխիկո, Մեքսիկայի Միացյալ Նահանգներ), հայտնի մեքսիկացի դերասան, ռեժիսոր, հնչյունավորող դերասան և պրոդյուսեր։


== Կենսագրություն ==


=== Վաղ տարիներ ===
Էկտոր Բոնիլյան ծնվել է 1939 թվականի մարտի 14-ին Թելենթա դե Օկամպո տեղանքում, մեքսիկական Պուեբլա նահանգի Cuetzalan քաղաքից ոչ հեռու։ Վաղ տարիքում Էկտորը հայտնել է ծնողներին դերասան դառնալու մասին։


=== Գործունեություն ===
Պատանի տարիքում Էկտոր Բոնիլյան մեքսիկական INBA թատրոնի թատերախմբի անդամ էր։
Էկտոր Բոնիլյան ֆիլմում առաջին անգամ խաղացել է 1962 թվականին և հանդես է եկել 75 ֆիլմերում ու սերիալներում և դեռ շարունակում է նկարահանվել։


=== Անձնական կյանք ===
Դերասան Էկտոր Բոնիլյան ունեցել է երկու կին։ Առաջին կինը եղել է մեքսիկացի դերասանուհի Սոկոռո Բոնիլյան, նրանց երջանկությունը երկար չի տևել, զույգ բաժանվեցլ է այն պատճառով, որ նրանց հետաքրքրում էր միայն կինոն, իսկ անձնական կյանքի համար ժամանակ չէր մնում և Սոկոռոն նրա մասին չէր էլ մտածում։ Սոկոռոյի և Բոնիլյայի ամուսնությունը հաշվարկքվ էր, Սոկոռոն ամուսնացել էր Էկտորի հետ, քանի որ ուզում էր իր համար ճանապարհ հարթել դեպի կինո և հասավ դրան, բայց անձնական կյանք նրանց միջև չկար և դրանից հետո Սոկոռոն Էկտոր Բոնիլյայից հետո այլևս չի ամուսնացել։ Դերասանի երկրորդ կինը Սոֆիա Ալվարեսն է։ Զույգը ունի երեք որդի՝ Լեոնորը, Սերխիոն և Ֆեդերիկոն։


== Ֆիլմագրություն ==


=== Սերիալներ ===
1967 — Կենդանիների տունը — Ռամիրո
1970 — Կատու — Պարիս
1971 — Հարսանեկան քող
1973 — Նամակ առանց հասցեի
1973 — Օտարականը գյուղում
1974 — Թշվառություն
1975 — Պալոմա — Ալեխանդրո
1975 — Անպաշտպան
1977 — Սիրո պայմանագիր — Հիլմերո
1978 — Վիվիանա — Խորխե Արմանդո Մոնսադա
1981 — Սոլեդադ — Խեսուս Սանչես Ֆուենտես
1982 — Վանեսա — Լուսիանո դե Սայնթ Հերմայն
1983 — Կրքոտ Իզաբելա — Ադոլֆո Քասթանեդո
1986 — Փառք և դժոխք — Միգել Վալյարթա
1987—1988 — Վայրի վարդը — Պուչո, Մարիի Ելենի Տոռես դե Ռոբլեսի սիրեկան
1988 — Բռնվածը — Գոնսալո Ռոդրիգես
1988 — Փողոցի վերջին տունը — Սեսար


== Պարգևներ և մրցանակներ ==


=== TVyNovelas ===
1983 — Լավագույն դերասան — Վանեսա — Առաջադրում
1985 — Լավագույն դերասան — Կրքոտ Իզաբելա — Առաջադրում
1990 — Լավագույն բացասական կերպար — Փողոցի վերջին տունը — Հաղթանակ


== Ծանոթագրություններ ==


== Արտաքին հղումներ ==
Էկտոր Բոնիլյա ԿինոՊոիսկ կայքում
Black Hat Conference

Black Hat Conference, համակարգչային անվտանգությանը վերաբերվող կոնֆերանսը, որը իրար է միացնում համակարգչային անվտանգությամբ հետաքրքրվող անձանց։ Կոնֆերանսի են այցելում դաշնային գործակալության և կազմակերպությունների մասնակիցներ, ինչպես նաև հաքերներ։ Briefings սովորաբար անց է կացվում Լաս Վեգասում, Ամստերդամում և Տոկիոյում։ Իրադարձությունը նախատեսված է դաշնային ծառայությունների համար, անց է կացվում Վաշինգթոնում։


== Պատմություն ==
Կոնֆերանսը ստեղծվել է 1977 թվականին, Ջեֆ Մոսսի կողմից, ավելի հայտնի է ինչպես Black Hat և DEFCON հեղինակ, որը համարվում է ամենահայտնի կոնֆերանսը, որի քննարկման թեման համակարգչային անվտանգույն է։  Black Hat 2009-ին այցելել են ավելի քան 4000 մասնագետներ։ Black Hat սկսվել է ինչպես մեկանգամյա կոնֆերանս, որը անց է կացվել Լաս Վեգասում, իսկ այժմ այն անց է կացվում մի շարք քանի այլ վայրերում։


== Կոնֆերանսներ ==
Black Hat-ը կազմված է երկու մասից՝ Black Hat Briefings և Black Hat Trainings։
Black Hat Trainings-ին, տարատեսակ ներկայացուցիցչների կողմից ներկայացվում են տարատեսակ լուծումներ կապված համակարգչային անվտանգության հետ։ Անցած տարիներին, կոնֆերանսի ընթացքում ներկայացվել են կուրս Ազգային անվտագության ծառայության կողմից, ինչպես նաև Cisco Systems, Offensive Security կուրսեր և այն։


== Հաքինգ և բացահայտումներ ==
Black Hat-ը արդնե հայտնի է դարձել իր հաքերային գործողություններով, ինչպես նաև այնտեղ ներկայացված զեկույցներում հայնված բացահայտումներով։ Կոնֆերանսի մասնակիցները շատ անգամներ աչքի են ընկել անլար ցանցեր ջարդելով, հեռուստատեսության բիլինգային համակարգեր, և անգամ իրենց հոթելների բանկոմատներ ջարդելով։ 2009 թվականին կատարվել էր վեբ կայքերի հաքինգ, որքն պատկանում էին որոշ մասնագետների և խմբավորումների, որից հետո գաղտնաբառերը, անձնական նամակները, մեսսենջերները և այլ թղթաբանություն տեղադրվել էր Դէն Կամինսկի կայքում, կոնֆերանսից մի քանի օր առաջ։ 2009 թվականի կոնֆերանսի ընթացքում USB կրիչը պարունակում էր վիրուս, որը տարածվել էր Black Hat-ի մասնակիցների շրջանում, պարզվեց, որ այն պարաքված է Conficker վիրուսով, իսկ 2008 թվականին երեք ֆրանսացիներ հեռացվեցին կոնֆերանսից քանի-որ, փորձել էին գողանալ Black Hat պրեսս-կենտրոնի տրաֆֆիը։
Անցյալում ընկերությունները փորձել էին խանգառել հետաքննել շատ կարևոր տեղեկություն իրենց ապրանքանիշի համար։ Ինչպես օրինակ՝  Black Hat 2005 Cisco Systems-ը փորձեց կանգնեցնել Մայք Լիննաի սկսած հետաքննությունը, որը բացահայտել էի իրենց թույլ կողմի մասին, որը հնարավորություն կտար հաքերների ջարդել նրանց կայքը։ Սակայն վերջին տարիներին նրանք աշխատում են միասին փորձելով ուղղել ցանցում հայտնաբերված սխալները, ինչպես նաև որոշ արտադրողները վարձում են հաքերներ իրենց ցանցի վրա հարձակում կատարելու համար։


== Ծանոթագրություններ ==


== Տես նաև ==
Հաքերների համաշխարհային կոնգրես


== Հղղումներ ==
Պաշտոնական կայք (անգլ.)
Լուսանկարներ Black Hat-ի տարբեր կոնֆերանսներից (անգլ.)
Իվաշկովիցա (այլ կիրառումներ)

Իվաշկովիցա, կարող է վերաբերել՝

Իվաշկովիցա - գյուղ Ուկրաինայի Անդրկարպատյան մարզի Իրշավայի շրջանում
Իվաշկովիցա - գետ Ռուսաստանում, Կուբենայի վտակը
Հետճաշյա հանգիստ Օրնանում

«Հետճաշյա հանգիստ Օրնանում» (ֆր.՝ L'Après-dînée à Ornans), Ֆրանսիացի նկարիչ, կերպարվեստում ռեալիզմի հիմնադիրներից Գյուստավ Կուրբեի (Gustave Courbet, 1819-1877) նկարներից։ Այս ստեղծագործությունը հեղինակը վրձնել է 1849 թվականին։ Յուղաներկով կտավի չափերն են 195 × 257 սմ։
Այսօր «Հետճաշյա հանգիստ Օրնանում» ստեղծագործությունը պահպանվում և ցուցադրվում է Գեղարվեստի պալատում (Լիլ, Ֆրանսիա)։


== Պատմություն ==
«Հետճաշյա հանգիստ Օրնանում» ստեղծագործությունը հեղինակը վրձնել է հընթացս 1848-1849 թվականների. այդ ժամանակ Կուրբեն Օրնան է վերադարձել Փարիզից։ Սկզբից կտավն անվանել է «Ճաշից հետո Օրնանում»։ Այս նկարը հեղինակի առաջին ռեալիստական մեծ աշխատանքն է, որտեղ նա ձեռնոց է նետել ակադեմիական գեղանկարչությանը։
Կուրբեն 1849 թվականի հունիսին Փարիզյան սալոնում նկարը ստեղծելու մասին պարզաբանել է.

Այս ստեղծագործությունը շատ մեծ ուշադրություն գրավեց Էնգրի, Դելակրուայի և Գոթիեի մոտ։
Իր չափերով և կառուցվածքով (ֆիգուրները նկարված են գրեթե բնական չափերով) «Հետճաշյա հանգիստ Օրնանում» ստեղծագործությունը դասվում է պատմական գեղանկարչության շարքին, սակայն սյուժեում հանապազօրյա տեսարան է պատկերված։ Նկարը հեղինակին մեծ ճանաչում բերեց ժամանակին։ Պետությունը Կուրբեից գնեց կտավը 1500 ֆրանկով։


== Նկարագիր ==
Կտավում հեղինակը նկարել է ջութակահար Ալֆոնս Պրոմայեին, որը նվագում է Ռեջիս Կուրբեի՝ հեղինակի հոր համար։ Մյուս երկու անձինք Կուրբեի ընկերներն են՝ Օգյուստ Մառլեն (հետին պլանում) և Ուրբեն Կուենին։ Կուրբեն հնարավոր է, որ նկարը ստեղծելիս ազդված լինի Կարավաջոյի «Մատթեոս առաքյալի հրավերը» նկարից։


== Ծանոթագրություններ ==


== Գրականություն ==
Pierre Courthion, Tout l'Œuvre peint de Courbet, Paris, 1987.
Robert Fernier, La Vie et l'Œuvre de Gustave Courbet, Catalogue raisonné.


== Արտաքին հղումներ ==
(Ֆրանսերեն) «Հետճաշյա հանգիստ Օրնանում» ստեղծագործությունը
Փարիզի կոմունա (1789-1794)

Անվան այլ կիրառումների համար տե՛ս՝ Փարիզի կոմունա (այլ կիրառումներ)
Փարիզի կոմունա (ֆր.՝ Commune de Paris), 1789–1794 թվականներին Փարիզի քաղաքային ինքնավարության օրգան Ֆրանսիական հեղափոխության ժամանակ։ Ստեղծվել է 1789 թվականի հուլիսին։ 1789 թվականի հուլիս–1791 թվականի սեպտեմբեր ժամանակահատվածում Փարիզի կոմունայում գերակշռել են չափավոր լիբերալ-ներկայացուցիչները՝ fելյանները, օրենսդիր ժողովի ժամանակ (մինչև միապետության տապալումը)՝ հանրապետականները՝ ժիրոնդիաոները։ 
1792 թվականի օգոստոսի 10-ի գիշերը Փարիզի կոմունային փոխարինած, այսպես կոչված, ապստամբական Փարիզի կոմունա (որի մեծամասնությունը կազմում էին յակոբինյանները) մեծ դեր խաղաց միապետության տապալման, օտարերկրյա ինտերվենտներից Փարիզի և Ֆրանսիայի պաշտպանության կազմակերպման գործում։ 
Յակոբինյան դիկտատուրայի (1793-1794) ժամանակ Փարիզի կոմունան հանդիսացավ հեղափոխական՝ իշխանության կարևոր օրգան (նրա անդամներից էին Ժ․ Պաշը, Պ․ Շոմետը, Ժ․ էբերը և ուրիշներ)։ Տերմիդորյան հեղաշրջումից (1794) հետո Փարիզի կոմունայի անդամների մեծամասնությանը, լինելով Մաքսիմիլիեն Ռոբեսպիեռի և նրա կողմնակիցների համախոհները, մահապատժի են ենթարկվել, Փարիզի կոմունան լուծարվել է, իսկ Փարիզը բաժանվել է 12 քաղաքային ինքնավար խորհուրդների։


== Ծանոթագրություններ ==
Գերձայնային հոսանք

Գերձայնային հոսանք, գազի հոսանք, որի դիտարկվող տիրույթի սահմանային շերտից դուրս մասնիկների արագությունները մեծ են գազում ձայնի տարածման արագությունից։
Գերձայնային հոսանքի ուսումնասիրման հետ կապված խնդիրներն առաջանում են գերձայնային արագությամբ շարժվող ինքնաթիռներ, հրթիռներ, հրետանային արկեր, ինչպես նաև գերձայնային արագություն ստանալու համար գազային տուրբիններ, աերոդինամիկ խողովակներ պատրաստելիս։ Գերձայնային հհոսանքը էապես տարբերվում է մինչձայնային հոսանքից։ Թույլ գրգռումները գազում տարածվում են ձայնի արագությամբ, ընդ որում Գերձայնային հոսանքում' հոսանքի ուղղությամբ, մնալով բնութագրական կոնի ներսում, իսկ մինչձայնային հոսանքում' բոլոր ուղղություններով։ Եթե մինչձայնային հոսանքում բնութագրական մեծությունները անընդհատ են, ապա Գերձայնային հոսանքում գոյություն ունեն այդ մեծությունների խզման մակերևույթներ։ Գազում ճնշման փոփոխություններ առաջացնող ալիքները բնույթով տարբեր են։ Ճնշումը մեծացնող ալիքը տարածվում է գերձայնային արագությամբ, վերածվելով շատ նեղ տիրույթի, որը տեսական հետազոտությունների համար փոխարինվում է խզման մակերևույթով։ Երբ թռիչքի ինտենսիվությունը ձգտում է զրոյի, արագությունը մոտենում է ձայնի արագությանը։ Գերձայնային հոսանքի օրինաչափությունները ուսումնասիրվում են գազային դինամիկայում։
Կորոտոյակ (այլ կիրառումներ)

Կորոտոյակ, կարող է վերաբերել՝

Կորոտոյակ - գյուղ Ռուսաստանի Ալթայի երկրամասի Խաբարսկի շրջանի կազմում։
Կորոտոյակ - գյուղ Ռուսաստանի Վորոնեժի մարզի Օստրոգոժսկի շրջանի կազմում։
Զորավար Անդրանիկ (մետրոյի կայարան)

«Զորավար Անդրանիկ» (նախկին անվանումը՝ «Հոկտեմբերյան»), Երևանի մետրոպոլիտենի կայարան, որը բացվել է 1989 թ. դեկտեմբերի 26-ին։ Կայարանը գտնվում է Երևանի Կենտրոն համայնքում և դուրս է գալիս Տիգրան Մեծի պողոտա, Ագաթանգեղոսի, Մովսես Խորենացու փողոցներ՝ «Ռոսիա» մոլի, Զորավար Անդրանիկի հուշարձանի, Սուրբ Գրիգոր Լուսավորիչ մայր տաճարի հարևանությամբ։
Անվանակոչվել է Զորավար Անդրանիկի պատվին։ Մինչև 1991 թվականը 1917 թվականի Հոկտեմբերյան հեղափոխության պատվին կոչվել է «Հոկտեմբերյան»։
Կայարանի գլխավոր կոնստրուկտորն է Ալբերտ Նալբանդյանը։


== Պատկերասրահ ==

		
		
		


== Տես նաև ==
Երևանի մետրոպոլիտեն


== Ծանոթագրություններ ==


== Արտաքին հղումներ ==
Նյութ կայարանի մասին metroworld.ruz.net կայքում
Էլբարուսովո

Էլբարուսովո (ռուս.՝ Эльбарусово, չուվաշերեն՝ Хуракасси), գյուղ Ռուսաստանի, Չուվաշիա հանրապետության Մարինսկի-Պոսադսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոկ (Սադրայի վտակ)

Անվան այլ կիրառումների համար տե՛ս՝ Կոկ (այլ կիրառումներ)Կոկ, գետ Ռուսաստանում, հոսում է Ալթայի երկրամասով։ Գետաբերանը գտնվում է Սադրա գետից 30 կմ աջ։ Գետի երկարությունը 13 կմ է։


== Ջրային գրանցամատյանի տվյալներ ==
Ըստ Ռուսաստանի պետական ջրային գրանցամատյանի տվյալների՝ այն պատկանում է Վերին Օբի ավազանի շրջանին, գետի ջրատնտեսության հատվածը՝։ Բիա գետն է, գետի գետային ենթաավազանը՝ Բիա ու Կատուն գետերը, գետի ավազանը Վերին Օբն է մինչև Իրտիշ գետ թափվելը։
Ջրային ռեսուրսների դաշնային գործակալության կողմից պատրաստած Ռուսաստանի Դաշնության տարածքի ջրատնտեսական տարածաբաժանման երկրաբանական համակարգի տվյալներով՝

Ջրային օբյեկտի կոդը հանրային գրանցմամբ - 13010100212115100000557
Կոդը ըստ հիդրոլոգիական հետազոտության (ՌԴ) - 115100055
Ավազանի կոդը - 13.01.01.002
Ծավալի համարը ըստ ՌԴ-ի - 15
Թողարկումը ըստ ՌԴ-ի - 1


== Ծանոթագրություններ ==
Բադիա Պավեզե

Բադիա Պավեզե (իտալերեն՝ Badia Pavese), կոմունա Իտալիայում, գտնվում է Լոմբարդիա մարզի Պավիա գավառում։
Բնակչությունը 427 մարդ է։ Բնակչության միջին խտությունը՝ 85 մարդ/կմ²։ Զբաղեցնում է 5 կմ² տարածք։ Փոստային ինդեքս՝27017։ Հեռախոսային կոդը՝ 0382։


== Ծանոթագրություններ ==
Մալովոդնոե (ավան, Թելմանովսկի շրջան)

Մալովոդնոե (ուկրաիներեն՝ Маловодне), ավան Ուկրաինայի Դոնեցկի մարզի Թելմանովսկի շրջանում։
2001 թվականի տվյալներով Մալովոդնոե ավանում բնակվում էր 98 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Նատալյա Կրիմովա

Նատալյա Կրիմովա (ռուս.՝ Ната́лья Анато́льевна Кры́мова, հունվարի 12, 1930(1930-01-12), Մոսկվա, ԽՍՀՄ - հունվարի 1, 2003(2003-01-01), Մոսկվա, Ռուսաստան), ռուս թատերական քննատադ և թատերագետ, Ռուսաստանի Դաշնության արվեստի վաստակավոր գործիչ (1997), արվեստաբանության թեկածու (1971)։


== Կենսագրություն ==
Աշխատել է Տեատր ամսագրում։ Ստեղծել է հեռուստասեսային ծրագրերի շարք։ «Անուն։ Պատմություններ թատրոնի մարդկանց մասին» (Մոսկվա, «Արվեստ», 1971), «Սրիո՞ւմ եք դուք թատրոնը» և այլ գրքերի հեղինակ է։ Ընտրված գրքերը հետմահու հրատարակվել են 4 գրքերով՝ «Անուն» վերնագրով (Մոսկվա, «Տրիլիստնիկ», 2005, 2008)։ 
Ինչպես և 0-80-ական թվականների բոլոր քննադատները, Կրիմովան թատրոնն ընկալել է որպես հասարակական և մշակութային կառուցվածքի մաս, այլ ոչ թե որպես առանձին «մաքուր արվեստ»։
«Կրիմովան,- գրել է Ա. Միխայլովան,- կարող էր հետ շրջվել և հետադարձ հայացք նետել առանց վախի և նախատելու, նրա կյանքում չկար որևէ հոդված կամ գործ, որի համար դու պետք է նախատեիր քեզ, առավել ևս` ամաչեիր։ Նա թերևս այն սերնդի վերջին ներկայացուցիչն էր, որի համար արվեստում բարոյականությունն ու գեղագիտությունն անքակտելի էին, կողք կողքի և չէին կարող գոյություն ունենալ առանց իրար»։
Թաղված է Կոնցևոյի գերեզմանատանը։


=== Ընտանիքը ===
Ամուսինը ռեժիսոր Անատոլի Էֆրոսն է
Որդին բեմանկարիչ և ռեժիսոր Դմիտրի Կրիմովն է


== Ստեղծագործություններ ==
«Անուններ». ընտրված գործեր երեք գրքում.

Գիրք առաջին. 1958-1971
Գիրք երկրորդ. 1972-1986
Գիրք երրորդ. 1987-1999 - Մոսկվա, Տրիլիստնիկ, 2005«Անուններ». գիրք չորրորդ։ Վիսոցկին։ Չգրված գիրք - Մոսկվա։


== Ծանոթագրություններ ==


== Արտաքին հղումներ ==
Умерла Наталья Крымова.
Архив Анатолия Эфроса и Натальи Крымовой.
«…Критик, зачем ты?» Авторы: Екатерина Дмитриевская и Мария Хализева (Экран и сцена, № 2, 2003 год)
Памяти Натальи Крымовой
Могила на Кунцевском кладбище, уч.10
Ենթաոստայնային տարածություն

Ենթաոստայնային տարածություն, գլխուղեղի և ողնուղեղի ոստայնենու և նրբենու միջև եղած տարածությունն է։
Տարածությունը բաժանվում է հատվածների սպունգանման հյուսվածքային ձգանների միջոցով (դրանք նուրբ շարակցահյուսվածքային թելիկներ են, որոնք միմյանց են կապում ոստայնենին և նրբենին), որոնք հաղորդակցվում են միմյանց հետ և լցված են ուղեղ-ողնուղեղային հեղուկով։


== Կառուցվածք ==
Այս տարածությունը գլխուղեղի կիսագնդերի մակերեսին բավականին նեղ է։ Կիսագնդերի գալարների շրջաններում ոստայնենին և նրբենին բավականին մոտ են գտնվում միմյանց, սակայն ակոսների շրջաններում նրբենին շարունակվում է ուղեղի մակերեսով՝ շարունակվելով դեպի ակոսի խորքը, իսկ ոստայնենին չի մտնում ակոսների խորքը, այլ կամրջի նման անցնում է ակոսների վրայով․ այսպիսով գալարների միջև ենթաոստայնային տարածությունը ստանում է եռանկյունաձև տեսք, որտեղ էլ կարելի է հայտնաբերել հյուսվածքային ձգանները։
Գլխուղեղի հիմի որոշ հատվածներում ենթաոստայնենային տարածությունը ունի լայնացած տեղամասեր, որոնք ազատորեն հաղորդակցվում են միմյանց հետ և կոչվում են ցիստեռններ։ Ենթաոստայնային տարածությունը հանդիսանում է անոթների և ուղեղ-ողնուղեղային հեղուկի շփման տեղամաս և իր մասնակցությունն ունի արյունաուղեղային պատնեշի ձևավորման մեջ։


== Տես նաև ==
Ենթաոստայնային արյունազեղում
Վերկարծրենային տարածություն


== Ծանոթագրություններ ==
Նավախեցիներ

Նավախեցիներ, (անգլ.՝ Nautilus), գլխոտանի փափկամորթների դասի նաուտիլոիդների վերնակարգի անողնաշարավոր կենդանիների ժամանակակից միակ սեռը։

Մարմինը պարփակված է արտաքին, մեծ (մոտ 30 սմ տրամագծով) խեցու մեջ, որը պարուրաձև ոլորված է մեկ հարթության մեջ և միջնապատերով բաժանված է բազմաթիվ խցիկների։ Կենդանին տեղավորվում է վերջին՝ ամենամեծ խցիկում, իսկ մյուսները հիդրոստատիկ ապարատի դեր են կատարում, ընկղմվելիս լցվում են ջրով, վեր բարձրանալիս՝ մեծ քանակությամբ ազոտ պարունակող գազով։ Գլխի վրա ունեն բերանը շրջափակող մոտ 90 շոշափուկ։ Սողում են հատակին կամ լողում ջրի մակերևույթին։ Սնվում են փոքր խաչափառներով, ձկներով։ Հայտնի է նավախեցիների 11 հազար բրածո տեսակ։ Ժամանակակից փոքրաթիվ տեսակները տարածված են Հնդկական և Խաղաղ օվկիանոսներում։
Օլյանիկո

Օլյանիկո (իտալերեն՝ Oglianico), կոմունա Իտալիայի Պիեմոնտ մարզի Թուրին գավառում։
Բնակչությունը՝ 1.410 մարդ (2008 թվականի տվյալներով)։ Բնակչության խտությունը՝ 235 մարդ/կմ²։ Տարածքը՝ 6 կմ²։ Փոստային ինդեքսը՝ 10080։ Հեռախոսային կոդը՝ 0124։
Բնակավայրի հովանավոր սուրբն է համարվում San Feliciano-ն։


== Ժողովրդագրություն ==
Բնակչության թվաքանակի փոփոխությունները. 


== Կոմունայի վարչակազմ ==
Հեռախոսահամար։0124-34050է

Պաշտոնական կայք՝ http://www.comune.oglianico.to.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
Վիճակագրության ազգային ինստիտուտ (անգլ.)
Գուվիքս

Գուվիքս (ֆր.՝ Gouvix), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 833 մարդ, բնակչության խտությունը` 160.81 մարդ/կմ²։ Բնակավայրը զբաղեցնում է 5.18 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ արևմուտք, Կան քաղաքից` 18 կմ հարավ, 158 ազգային խճուղու վրա, Ստորին Նորմանդիայի մայրաքաղաքից մոտ 15 կմ հեռավորության վրա։
Մոտակա բնակավայրեր - գյուղերը ՝ Սինտո, Բրետվիլ-Սուր-Լեյս, Բարբուրի, Ուրվիլ, Կաևիչուր։
Համայնքը զբաղեցնում է 518 հա տարածք, որ նախատեսված տարածքի միջինից ցածր է (787 հա)։
Համայնքում հատուկ դիրք է զբաղեցնում Վերին Մեզնիլովո գյուղը։ Այն տեղակայված է Գուվիքսի և Կավվիխուրի համայնքների սահմանին, բայց մեծ մասամբ գտնվում է վերջին համայնքում։ Դե լա Բյուրերե փողոցը, որն ունի  մոտ 250 մետր երկարություն, ծառայում է որպես երկու համայնքների միջև սահման։ Գուվիքսի համայնքապետարանը նրանց ստիպեց փակցնել համայնքին վերաբերող տեղեկատվական պաստառներ։ Նույնը կատարել է նաև Կավվիխուրի համայնքապետարանը։
Գուվիքսը ունի բավական ընդարձակ անտառային տարածք, որը զբոսաշրջիկների կողմից շատ է այցելվում։ Անտառում տեղադրված է մոտ տասը պաստառներ, որոնք բացատրում են իրենց հանքարդյունաբերության անցյալը։ Շրջայցը հնարավորություն է տալիս հանդիպել բզեզկների, աղվեսի, վայրի խոզերի, ինչպես նաև Լայիս գետի ձկնաշխարհին։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 537 աշխատունակ (15-64 տարեկան)  բնակիչ, որոնցից ակտիվ էին 373-ը, իսկ ոչ ակտիվները` 164։ Ակտիվության ցուցանիշը կազմում է 69,5 %։ 373 աշխատունակ մարդկանցից աշխատել է 315 անձ (158 տղամարդ և 157 կին)։ Գործազուրկ են եղել 58 անձ (32 տղամարդ և 26 կին)։ 164 անաշխատունակներից 46-ը եղել են աշակերտներ կամ ուսանողներ, 69-ը` թոշակառուներ, իսկ 49-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==